Mint ismeretes, a szeretkezést jelentősen befolyásolja a tudat.
Az állatoktól eltérően
az ember eldöntheti, mikor szeretkezik.
Az állatok nem méláznak róla;
néha megtörténik, ha úgy alakul, máskor nem.
De mi dönthetünk, hogy mikor és hogyan legyen.
A szeretkezés felvidít, élénkít, szeretetre és együttlétre ad lehetőséget.
De a bánat, boldogtalanság, csalódás, trauma is a velejárója.
Van korai magömlés, merevedési gondok, teljesítési stressz,
valamint kiábrándulás, orgazmushiány, fizikai fájdalom szeretkezéskor.
Közismert,
hogy sok kapcsolat szeretkezés miatt bomlik fel.
Tény, hogy azt hisszük, a szeretkezés célja a csúcs elérése.
Ezt akarjuk, ezt várjuk el.
Az elménk be lett programozva, forgatókönyv szerint juttat a csúcsra,
vagyis célirányosan szeretkezünk.
Ez a cél stresszt és feszültséget okoz,
hiszen például
jó teljesítményt kell nyújtani,
boldoggá kell tenni partnerünket,
vagy megfelelő módon kielégítenünk,
vagy orgazmust kötelező elérnünk,
vagy addig elnyújtanunk, ameddig csak lehetséges.
Mikor a dolgok nem a terv vagy vágyaink szerint alakulnak,
akkor a lehetséges következmények:
lagymataggá válunk egymás iránt az együttlétben,
vagy feladjuk, felhagyunk a próbálkozással,
vagy másik társ után nézünk
remélve, hogy vele jobban fog működni.
Azért vagyok itt, hogy felvilágosítsam önöket:
ezek a gondok nem a szeretkezés velejárói.
A baj nem maga a szeretkezés,
a kivitelezés stílusában rejlik a hiba.
Elterjedt stílusunk az ész irányította szeretkezés.
Attól észtevékenység, hogy folyton ezen jár az eszünk,
még a folyamat alatt is.
Foglalkoztat a csúcs elérése,
saját alakításunkra figyelünk,
eltűnődünk hogy érzi magát a partnerünk,
és hasonlók.
Ha elhisszük és úgy gondoljuk, hogy a csúcs eléréséért szeretkezünk,
akkor természetesen
az aktus tüzes, heves, izgalommal és érzelemmel telített kell legyen.
Létezik másik stílus is: tudatos szeretkezés a neve.
A tudatosság divatos kifejezés.
Nagyon felkapott.
Alapjelentése körültekintőnek lenni, tudatában lenni valaminek,
igen, az elménket használni arra, hogy irányítsuk figyelmünket,
összeszedettek, tudatosak és jelen legyünk a testünkben.
Ne vesszünk el a gondolatainkban.
A tudatos szeretkezés során
a meditációszerű tudatosság- érzést közösen éljük meg.
A figyelem befele irányul,
és egész testünk érzékszervvé válik.
Mi magunk leszünk a szeretkezés, nem pedig szeretkezünk.
Ahogy többen ismerik
önmaguk meditációs tapasztalatából:
tudatosítjuk az itt és most érzését, bármi elvárás nélkül.
Ezt elismételem:
a tudatos szeretkezésben nincs elvárás, még a csúcsra sem.
Lehetőségként van, választható, de két-három óra múlva is megtörténhet,
ha úgy óhajtjuk.
De nem azért tevékenykedünk,
inkább lazuljunk el, gond nélkül.
Képzeljék el, hogy napjukat a természetben töltik.
Legyen csodálatos nap: meleg van, derült az ég.
Eljön a döntés pillanata:
folytatják megszokott útjukat a hegyre,
vagy maradnak a völgyben?
Kedvükére való a hegymászás,
de ma úgy döntenek, hogy a völgyben maradnak,
lassú sétát tesznek,
az erdőt fürkészik,
megpihennek a folyóparton,
és az egész napot különösebb cél nélkül töltik el,
a csúcsok eléréséhez szükséges erőfeszítés és feszültség nélkül,
és az ezt követő fáradtság nélkül.
Arra utalok,
hogy tudatos döntéssel maradnak a völgyben,
és nem keresik folyton a csúcsokat.
Ez egészen másképp hangzik, igaz?
Igen, a tudatos szeretkezés
nyitottabb gondolkozást követel a szeretkezésről.
És... önök fogékonyak rá?
Kalandvágyók?
30 éve azt gondoltam, fogékony vagyok.
Átéltem a hetvenes évek
szexuális szabadságát.
Meg voltam róla győződve, hogy nagyszerű a nemi életem.
De rájöttem, hogy helyben járok:
szerelembe estem, majd csalódtam,
ismételten, folyamatosan.
Egyre fokozódott bennem az érzés, hogy a szeretkezés ennél több kell legyen.
Indiában éltem abban az időben.
Ott ismertem meg ezt a másik szeretkezési stílust:
a tudatos vagy figyelmes szeretkezést.
Ezért a következő öt évet odaadó kutatással töltöttem,
látom, értik,
nem könyvtárakban, könyvekben kutattam, hanem ágyakban.
(Nevetés)
Tudják meg,
hogy a tudatos szeretkezés egyáltalán nem új dolog.
Évezredek óta létezik.
A szeretkezés és a tudatosság összekapcsolása
meditáció, spirituális gyakorlat keretében,
a tantra,
az ősi indiai tudásanyag része.
Az elején csupán kíváncsiság vezetett,
esetleg nevezhetjük kalandvágynak.
Folyamatosan
az ősi tanítást a gyakorlatba ültettem át,
és a szexszel kapcsolatos élményem és nézetem fokozatosan módosult.
Idővel
barátaim hozzám fordultak kérdéseikkel,
így oktatni kezdtem, majd könyveket írtam róla.
Lassan 25 éve foglalkozom vele.
Mikor e témáról beszélek, rengeteg időm van a részletekre:
több napos előadásokon, vagy könyvnyi terjedelemben.
De ma, ebben a helyzetben csak gyors menet fér bele.
(Nevetés)
Eddig felkeltettem érdeklődésüket: hogyan néz ki a tudatos szeretkezés?
Párhuzamot vonva könnyebb elmondani,
mert a tudatossággal
váltás és változás következik be.
Például
korai magömlés helyett
hosszan, órákig tartó élvezet,
testi fájdalom helyett testi gyönyör,
teljesítési kényszer helyett könnyed ellazulás,
a szétválás és bánat helyett
a partnerhez kötődés érzése, boldogság,
az érdeklődés elvesztése és a szeretkezés kerülése helyett
az érdeklődés, hajlandóság, vágy visszatérése,
a kihasználtság és a kötelességszerű szeretkezés helyett,
a megbecsülés és elismerés érzése.
Ezek az átalakulások jól hangoznak, de miként lehet kivitelezni?
Ez a nagy kérdés.
Először leszögezném, hogy tapasztalatom vegyes párokkal van,
több ezer ilyen párral dolgoztam az évek során.
Más párosításban élő párokkal is együttműködtem,
és meggyőződéssel állítom,
hogy a tudatosság közelebb hozta őket,
meghitt s szeretetteljes kötődés alakult ki köztük
szexuális irányultságuktól és nemüktől függetlenül.
Persze egyes részletek csak férfi-nő párokra érvényesek,
de az alapelvek alkalmazhatók és kamatoztathatók.
Ezek után következzen a kilenc alapelv:
Az első, nagyon lényeges, a randi:
zavartalanul kettesben tölteni két-három vagy több órát.
Nőkre ez fokozottan vonatkozik,
mert a női test sokkal lassabban jön hangulatba
s nyílik meg szeretkezésre, mint a férfié.
Ha a női test befogadó és készen áll,
az a kapcsolatuk teljes minőségi javulását jelenti mindkét félnek.
A férfiaknak segít a találka,
mert gyakran hajtják a lehetőséget,
mikor kerülhetnek testi kapcsolatba
legközelebb biztosan.
Ha megbizonyosodnak, hogy másnap – vagy akár aznap este – esélyes,
akkor lazábbak, figyelmesek,
és koncentrálnak magukra és társukra.
Következik a legfontosabb elv,
ezt pedig...
ha megértik, akkor minden más teljesen összhangban lesz.
Legyenek tudatosak és jelen, amennyire lehet,
és percről percre éljék meg.
A következő elv: testük folytonos figyelése.
Lazuljanak el, engedjenek el minden feszültséget:
állukat, vállukat, a belső feszültséget, hasukat, nemi szervüket, hátsójukat.
Ezt ismételjék meg többször.
Következő javaslatom: lélegezzenek mélyen, ne csak felületesen,
lassan, mélyen szívják be a levegőt a hasüregbe, a nemi szervekhez.
Következő:
a gyors és erőteljes behatolás helyett,
tudatosítsák,
ahogy milliméterről milliméterre haladnak be,
és használjanak síkosítót a megkönnyítésére.
Következő:
a mechanikus oda-vissza dörzsölő mozgás helyett,
minden mozdulatot tudatosan végezzenek,
és ezt persze lassan tegyék,
és ez fokozza az érzékiséget.
Ahelyett, hogy felépítünk valamit, és fokozzuk az izgalmat,
inkább elengedjük magunkat,
kis izgalom és nyugalom
váltakoznak folyamatosan.
Ne bízzák magukat csukott szemmel gondolataikra s fantáziájukra,
helyette legyenek nyitott szemmel jelen itt és most,
ha jólesik, nézzenek egymás szemébe,
bármikor mondják ki hangosan,
mit éreznek épp a testükben.
Végül pedig
őrizzék meg humorérzéküket,
mert vidám dolgok történhetnek,
és ismert, hogy a nevetés egészséges és jó dolog.
Kérem, magukon nevessenek, ne a partnerükön.
(Nevetés)
Összefoglalva:
a tudatos szeretkezés a csoda átéléséről szól,
nem a heves és feltüzelt kapcsolódásról.
A szeretkezés a tűzhöz hasonlítható:
ha egyszerre sok fát teszünk rá, akkor fellángol,
ragyogó lánggal ég,
de hamarosan kialszik,
míg ha a fát darabonként adagoljuk,
lassan izzik,
aztán a tűz egész éjjel kitart.
Nem azt mondom, hogy vessék el az ésszel irányított szeretkezést,
csak tudjanak róla, hogy a stílus okozhat problémát.
Legyenek nyitottak, és próbáljanak ki más lehetőségeket is.
Szeretkezzenek ésszel, ha úgy döntenek:
hevesen, gyorsan a csúcsra –,
vagy tudatosan, ha szeretetet és partneri kapcsolatot táplálnak egymás iránt.
A tanulási folyamatomban
nekem fontos volt a következő időszak érzelemvilága,
sok mindenre megtanított.
Nemcsak a közvetlenül utána lévő idő, hanem a következő napok is.
Kérem, hogy ezután figyeljék meg.
Figyeljék meg, és érezzék,
hogyan hat a stílus mélyebb szinten önökre.
Például
nagyszerű a csúcsra jutni,
de utána fáradtnak vagy magányosnak vagy szomorúnak érzik magukat,
vagy ingerültek és agresszívek,
míg e csodálatos stílusnál maradva,
lehet, felfrissülnek, energikusak, feldobottak,
és sokkal szerelmesebbek a társukba.
Na, mármost az a legfontosabb:
kérem, ne higgyenek el semmit nekem.
(Nevetés)
Próbálják ki, és bizonyosodjanak meg róla saját maguk.
Majdnem otthon vannak, könnyen kipróbálhatják vagy kihagyhatják.
De a sarkon túl, alig egy kanyar,
és egészen új világmindenség tárul elénk.
30 éve el sem tudtam volna képzelni,
hogy a szeretkezési stílusom megváltoztatása oda vezet,
hogy a napjaimat a szeretkezésről meséléssel fogom tölteni,
főleg nem ekkora közönség előtt.
Cél vagy hátsó szándék nélkül állok itt,
hogy életüket gyökeresen megváltoztató igazságot mondjak el önöknek:
a szeretkezésben a tudatosság
szerelmet kelt és gerjeszt, és élteti a kapcsolatot.
Olyan világról álmodom,
ahol nemcsak szerelembe esünk és csalódunk,
hanem együtt fejlesztjük szerelmünket.
Indítsunk szeretkezési forradalmat,
és hozzunk létre új élményt az emberiségnek.
Világot, ahol a párok összhangban élnek,
ahol a szeretkezés egyre jobb lesz, minél tovább vannak együtt,
ahol a szeretkezés gyógyít, összekapcsol, bizalmat és felüdülést hoz,
ahol a szeretkezés szeretet és békét hoz a világunkba.
Hölgyeim és uraim,
legyen bátor a szívük, és legyen kalandvágyuk!
Köszönöm.
(Taps) (Ujjongás)